Ayen i yjebden lwelha-iw akter ɣer ṣenf-aki n tmedyazt, d assaɣ usrid i tesɛa d tmetti i deg d-tefruri, yal asefru deg-s d tbut u d anagi ɣef wabɛaḍ n tedyanin yeḍran di zzman n yiɣil, yal tasuta id yernan deffir-s tezmer ad sugen aswir sani leḥqent lɛeqliyat n yemdanen di tallit-nni, yal mi ara tetɣewwel deg waffiren n temjadelt d temɛezbert, ayaki akk yekcem deg wayen i wumi semman inagmayen<< la sociolitterature >>ma zemreɣ as-semmiɣ << taseklatamettit>> s teqbaylit ( andi ad nsuk assaɣen ger tsekla d tesnalsit, imi nezmer ad neḥṣu liḥala n yegduden iɛeddan s ttawil n tsekla d-ǧǧan, xas ma ur nedder ara deg tallit nsen), tarrayt-aki i yebdan tettban-d deg iseggasen n 1970 d asawen, sqedcen-tt yakan deg ugafa n marikan , d tarrayt id yefrurin si << tṣuṣyulujit tamtawant – la sociologie général >>.